CELEX: 32011R0321
Language: hu
Date: 2011-04-01 00:00:00
Title: A Bizottság 321/2011/EU végrehajtási rendelete ( 2011. április 1. ) a biszfenol A csecsemőknek szánt műanyag cumisüvegekben való felhasználásának korlátozása tekintetében a 10/2011/EU rendelet módosításáról  EGT-vonatkozású szöveg

2.4.2011   
            
            
               HU
            
            
               Az Európai Unió Hivatalos Lapja
            
            
               L 87/1
            
         A BIZOTTSÁG 321/2011/EU VÉGREHAJTÁSI RENDELETE
   (2011. április 1.)
   a biszfenol A csecsemőknek szánt műanyag cumisüvegekben való felhasználásának korlátozása tekintetében a 10/2011/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről szóló, 2004. október 27-i 1935/2004/EK európai parlamenti és tanácsi rendeletre (1) és különösen annak 18. cikke (3) bekezdésére,
   az Európai Élelmiszerbiztonsági Hatósággal folytatott konzultációt követően,
   mivel:
   
               (1)
            
            
               A 2011/8/EU bizottsági irányelv (2) a biszfenol A (2,2-bisz(4-hidroxi-fenil)propán) csecsemőknek szánt polikarbonát cumisüvegekben való felhasználásának korlátozásával módosította az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló 2002/72/EK irányelvet (3).
            
         
               (2)
            
            
               2011. május 1-jével a 2002/72/EK irányelvet felváltja az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló, 2011. január 14-i 10/2011/EU bizottsági rendelet (4).
            
         
               (3)
            
            
               A 10/2011/EU rendelet nem tartalmazza a biszfenol A-ra vonatkozó korlátozásokat, amelyeket a 2011/8/EU irányelv bevezetett a 2002/72/EK irányelvbe.
            
         
               (4)
            
            
               A 10/2011/EU rendeletet ezért a biszfenol A alkalmazására vonatkozó korlátozások érvényesítése érdekében módosítani kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 10/2011/EU rendelet I. mellékletének 1. táblázatában a 151. számú anyagra („2,2-bisz(4-hidroxi-fenil)propán”) vonatkozóan a 10. oszlopba („Korlátozások és előírások”) a következő szöveget kell beilleszteni:
   
      „Csecsemőknek (5) szánt polikarbonát cumisüveg (6) gyártására nem használható.
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendelet 2011. május 1-jétől alkalmazandó az élelmiszerekkel rendeltetésszerűen érintkezésbe kerülő azon műanyagok és műanyag tárgyak gyártásának tilalma tekintetében, amelyek nem felelnek meg e rendeletnek.
   A rendelet 2011. június 1-jétől alkalmazandó az azon műanyagok és műanyag tárgyak forgalomba hozatalára és az Unióba való behozatalára vonatkozó tilalom tekintetében, amelyek nem felelnek meg e rendeletnek.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 338., 2004.11.13., 4. o.
   
      (2)  HL L 26., 2011.1.29., 11. o.
   
      (3)  HL L 220., 2002.8.15., 18. o.
   
      (4)  HL L 12., 2011.1.15., 1. o.
   
      (5)  A csecsemő definíciója tekintetében lásd a 2006/141/EK irányelv 2. cikkében szereplő fogalommeghatározást.
   
      (6)  Ez a korlátozás a gyártás tekintetében 2011. május 1-jétől, a forgalomba hozatal és az Unióba való behozatal tekintetében pedig 2011. június 1-jétől alkalmazandó.”